สวัสดีค่ะ ดิฉันมีความกังวลใจเกี่ยวกับการมาของประจำเดือน เดือนที่เเล้วประจำเดือนของมาตามปกติช่วงวันที่3-6มิถุนาค่ะ หลังหมดปจดได้4วันก็มีเพศสัมพันธ์แต่ใส่ถุงยาง คือวันที่10มิถุนา พอเสร็จก็เช็คความเรียบร้อยของถุงยางผลว่าไม่มีรอยรั่วค่ะ ในวันที่ 20 มิถุนา แฟนขอลองสอดใส่แบบไม่ใส่ถุงยางเพียง สอดหนึ่งครั้ง วดิฉันเกิดความกังวลจึงไปซื้อยาคุมฉุกเฉินมาทานในวันต่อมาคือในที่ 21 มิถุนา แล้ววันที่24มิถุนาก็มีมูกปนเลือดสีจางๆออกมาT^Tผ่านไปหนึ่งคืนเลือดไหลตามปกติ เป็นก้อนเล็กน้อย ประมาณ2วัน จากนั้นก็ออกกะปิดกะปอยจนวันนี้คือวันที่ 1 ก.ค ค่ะ อยากทราบว่าจะท้องไหมคะ มีวิธีทางแก้ไหนไหม เพราะยังเรียนอยู่ไม่พร้อมจะมีบุตรค่ะ
สวัสดีค่ะ การมีเพศสัมพันธ์โดยมีการสอดใส่ในช่วงที่ไม่ได้ใส่ถุงยางอนามัยป้องกันเอาไว้นั้น มีโอกาสทำให้เกิดการตั้งครรภ์ได้ แม้จะยังไม่มีการหลั่งจริง โดยเกิดจากน้ำอสุจิที่เล็ดลอดออกมาก่อนการหลั่งซึ่งในกรณีนี้ก็ดูมีความจำเป็นที่ควรใช้ยาคุมฉุกเฉินเพื่อช่วยลดโอกาสการตั้งครรภ์ การใช้ยาควรใช้ภายใน 72 ชั่วโมงเพื่อให้ได้ประสิทธิภาพยาประมาณ 80-90%หลังใช้ยาอาจทำให้มีเลือดออกผิดปกติทางช่องคลอดได้ ซึ่งไม่ได้บ่งบอกว่ายาได้ผลหรือไม่ได้ผล หลังจากนี้ควรสังเกตรอบเดือน และ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มาตามปกติ ควรไปยืนยันผลที่รพ.และหาสาเหตุต่อไป